stanford-oval/wikipedia huggingface dataset:
Garry Hoy
Tausta

Garry Hoy oli lakiasioiden asiantuntija torontolaisessa Holden Day Wilson -yhtiössä. Esitellessään Toronto-Dominion Centreä opiskelijoille, hän yritti esitellä rakennuksen ikkunoiden lujuutta ryntäämällä päin ikkunaa. Hän oli ilmeisesti tehnyt saman tempun monta kertaa aiemminkin, jolloin hän oli vain turvallisesti kimmonnut lasista takaisin. Yritettyään temppua kerran ja huomattuaan lasin kestävän, Hoy yritti vielä kerran. Tällä kertaa Hoyn ryntäyksestä aiheutunut voima sai ikkunan irtoamaan kehyksestään, jolloin koko ikkunalasi ja Hoy itse putosivat rakennuksesta. Tämä tapahtui pienessä kokoushuoneessa jonka viereisessä hallituksen kokoushuoneessa pidettiin uusien opiskelijoiden vastaanottoa.
Toronto Star -lehden haastattelussa rakennusinsinööri Bob Greer sanoi "En tiedä mistään rakennussäädöksestä koko maailmassa joka antaisi 73-kiloisen miehen rynnätä päin ikkunalasia sen särkymättä." Toisessa haastattelussa yhtiön yhteyshenkilö kertoi että lasi ei särkynyt vaan irtosi liitoksistaan, johtaen Hoyn kuolemaan.
Hoyn kuolema oli yksi syistä jotka johtivat Holden Day Wilson -yhtiön sulkemiseen vuonna 1996, joka oli suurin lakiyhtiön sulkeminen Kanadassa.
Populaarikulttuurissa

Hoyn tapaukseen viitataan monissa televisio-ohjelmissa kuten Myytinmurtajat ja 1000 Ways to Die (jaksossa "Unforced Errors").
Hoyn kuolemasta tehtiin myös kuvitteellinen juonenkäänne kanadalaisen TV-sarjan Workin' Moms viidennellä kaudella.
Kolme Toronto-Dominion Centre -rakennuksen tornia (vasemmalta oikealle): Ernst & Young Tower, TD Bank Tower ja TD North Tower. Hoy putosi TD Bank Towerin (siihen aikaan nimeltään Toronto Dominion Bank Tower) ikkunasta.
Tatra T3

| Tatra T3 |
| --- | --- |
 Tatra T3SUCS Prahassa
Perustiedot
Tyyppi:  sähköraitiovaunu
Valmistaja:  ČKD Tatra
Lukumäärä:  13 945 + 131 koria
Valmistusvuodet:  1962-1997
Liikenteessä:  1960-
Istumapaikkoja:  110/95 (T3SU) (seisomapaikat mukaan lukien)
Tekniset tiedot
Huippunopeus:  65 km/h
Paino:  16 t
Pituus:  14 000 mm
Leveys:  2 500 mm
Korkeus:  3 050 mm
Telit:  2 kpl
Moottori:  4 x TM22
Moottorin teho:  4 x 40 kW
Vetovoima:  600 V tasavirta
 Matkustamo
Peruskorjattuja Tatra T3D-raitiovaunuja Chemnitzissä, Saksassa
Tatra T3SU-raitiotiejuna Riiassa, Latviassa
T3SU:sta MTTD:ksi peruskorjattu raitiovaunu historiallisella Bulvarnoye Koltson raitiolinjalla Moskovassa
T3-Coupé Prahassa
Tatra T3R Brnossa, Tšekin tasavallassa
Kolmiosainen Tatra K3R-NT-nivelraitiovaunu Plzeňissä, Tšekin tasavallassa
Tatra T3 on suosittu tšekkiläinen raitiovaunumalli, jota ČKD Tatra valmisti. Mallin raitiovaunut ovat todella luotettavia: niiden toimintavarmuus oli peräti 98,9 % 2000-luvun lopulla tehdyssä Prahan raitioteitä koskevassa tutkimuksessa, mikä oli paras toimintavarmuus Prahan raitiovaunukalustosta. T3 oli tuotannossa vuodesta 1960 vuoteen 1999, ja tänä aikana myytiin 13 991 moottorivaunua sekä 122 moottoritonta perävaunua, joten se on maailman eniten valmistettu raitiovaunu.
Tyypit > T3

T3:n suunnittelussa oli tiukat laatuvaateet. Vaunujen kuljetuskyvyn oli oltava sama kuin edeltäjässä Tatra T2:ssa, mutta vaunun tuli olla helpompi rakentaa. Tavoitteen saavuttamiseksi muun muassa seiniä ohennettiin ja vaunuihin tuli laminaatti-istuimet pehmustettujen keinonahkaistuinten (kuten T2:ssa) asemesta. T3:a toimitettiin entisen Tšekkoslovakian jokaiselle raitiotieyhtiölle. Sitä oli eniten Prahassa, jonne toimitettiin yli tuhat vaunua. T3 on edelleen tšekkiläisen raitiovaunukaluston kulmakivi (pääosin erilaisina uudistettuina muunnelmina).
Tyypit > T3SU

(SU tarkoittaa Neuvostoliittoa.) Kuten T2SU:n tapauksessa, ensimmäinen T3SU toimitettiin ilman keskiovea; tilalla oli istuimia. Myöhemmissä raitiovaunuissa kaikki kolme ovea olivat paikoillaan. Kulkuneuvoissa oli suljettu ohjaamo, ja ne oli suunniteltu ankaraan ilmastoon. T3SU:ta valmistettiin yhteensä 11 368 kappaletta, mikä tekee siitä maailman valmistetuimman raitiovaunutyypin. Koska vaunutyyppiä valmistettiin niin paljon, vaunujen korvaaminen nykyaikaisilla raitiovaunuilla on ollut hidasta.
T3SU:n toimitukset alkoivat vuonna 1963. Sitä toimitettiin aluksi Moskovaan ja myöhemmin 33 muuhun Neuvostoliiton kaupunkiin.
Tyypit > T3SU > T3SUCS

(SUCS tarkoittaa Tšekkoslovakiaa varten muunneltua neuvostomuunnelmaa.)
T3:n valmistus loppui alun perin vuonna 1976, ja tarkoituksena oli keskittyä uudempiin raitiovaunuihin. Košicen kaupunki Slovakiassa tilasi kuitenkin poikkeuksellisesti kaksi moottorivaunua. Korvaavan KT8D5-mallin tuotannon oli tarkoitus alkaa vuonna 1985, mutta malli oli silloin jo vanhanaikainen. T3:n lisätuotanto olisi ollut liian kallista, joten sen sijaan T3SU-tyypin vaunuja maahantuotiin uudelleen ja muunneltiin. Suljettu ohjaamo säilytettiin, kulkuneuvoissa oli kaikki kolme ovea, ja ne erosivat alkuperäisestä T3:sta vain muutamalla yksityiskohdalla.
Tyypit > T3SU > T3SU:n kehitys

T3SU:n tehtiin aikojen saatossa monia pieniä muutoksia sekä ulkoasuun että sisätilaan.
Ulkoasun muutokset:
<1966: Kapeista matkustamon ikkunoista luovuttiin
~1969: Kapeat linjakilvet ikkunoihin
1980-luvulla: Valaistu linjakilpi ylös
~1985 Soikeat suuntavilkut korvatiin kahdella suorakulmaisella valolla. Samanlaiset valot alettiin laittaa myös vaunun perään.
1983 alkaen: Pieni ristikko raitiovaunun etuosassa vasemmalla puolella
~1985: Kaksi punaista valoa lähellä raitiovaunujen välistä moninajokytkimen ohjauskytkentää sekä edessä että takana.
Lisävarusteena kaksi punaista vaakasuuntaista takavaloa
Matkustamo:
1960-luvun alusta 1970-luvun alkuun: Sohvantyyliset istuimet
1970-luvun alusta 1980-luvun puoleenväliin: WC-tyyliset istuimet
1977-1978: Kermanvärinen sisätila (uudelleenmaalattu keltaiseksi/tummansiniseksi)
Tyypit > T3D

(D tarkoittaa Saksaa (Deutschland).)
Itä-Saksan kolme ensimmäistä T3D-raitiovaunua aloittivat liikennöinnin vuonna 1964, ja Dresdenin kaupunki sai ensimmäisen tilauksensa vuonna 1965. Vaunuja käytettiin osittain niiden 2,50 metrin leveyden vuoksi. Niillä liikennöitiin sekä yksittäin että moninajossa (kahdella moottorivaunulla tai kahdella moottorivaunulla perävaunun kera) ja/tai moottorivaunu+perävaunu-kokoonpanolla. Perävaunujen käyttö onnistui alkuperäisen tšekkiläisen sähkölaitteiston ansiosta, sillä sen teho riitti perävaunun kanssa liikennöintiin. Rajallisen sähkönsaatavuuden vuoksi raitiovaunujen huippunopeus oli kuitenkin vain 55 km/h tavallisen 65 km/h:n asemesta.
Ainoastaan Saksan ja Jugoslavian raitioteillä on perävaunuja. Perävaunut olivat B3D-tyyppiä, ja niiden kori oli sama kuin T3D:ssä. Nykyisin ainoastaan Chemnitzissä käytetään T3:ia säännöllisessä liikenteessä uudistettuna T3D-M-mallina.
Tyypit > T3YU

(YU tarkoittaa Jugoslaviaa.)
Jugoslaviaan toimitetut kulkuneuvot erosivat vuodesta 1967 alkaen alkuperäisestä T3:sta: niissä oli erilaiset saksivirroittimet ja telit. Lisäksi käytettiin perävaunuja Itä-Saksan tapaan. Raitiotiet olivat kapearaiteisia, ja kaksi näistä kapearaidevaunuista on nykyään entisessä Tšekkoslovakiassa ja yksi entisessä Neuvostoliitossa.
Tyypit > T3R

(R tarkoittaa Romaniaa.)
Romania tilasi raitiovaunuja 1960-luvun lopulla osana Keskinäisen taloudellisen avun neuvoston sopimusta. Ensimmäiset vaunut toimitettiin Galatin kaupunkiin vuonna 1970, ja niissä oli erilaiset sähkölaitteet Tšekkoslovakian kulkuneuvoihin verrattuna, jotta ne olivat yhteensopivia verkoston 750 voltin tasajännitteen kanssa. Koska korit rakennettiin liian leveiksi käytettäväksi muualla, niitä on käytetty ainoastaan Galatissa. T3R:ää valmistettiin vain 50 kappaletta. Tämän jälkeen Romaniassa siirryttiin tilaamaan kapeampaa Tatra T4:ää, joka oli menestyneempi; sitä käytetään yhä Bukarestissa vuonna 2024.
T3R:ää valmistettiin muutama lisää vuonna 1997.
Tyypit > T3RF

Neljä T3RF:ää olivat viimeiset valmistetut Tatra T3 -raitiovaunut. Ne tehtiin Samaraa ja Iževskiä varten, mutta vain Samara osti vaunut. Kaksi muuta vaunua myytiin Brnoon vuonna 2002 ja uudistettiin.
Tyypit > Peruskorjatut Tatra T3:t

Useimmissa Tšekin kaupungeissa ja joissakin muissa kuten Bratislavassa, Moskovassa, Riiassa ja Odessassa T3-raitiovaunuista tuli hyvin yleisiä. Tämän vuoksi kunnossapidon työntekijöistä tuli todella kokeneita niiden huoltamisessa. Tämä oli yksi syy siihen, miksi olemassa olevat raitiovaunut peruskorjattiin sen sijaan, että ne olisi korvattu uudella kalustolla, mikä olisi ollut myös kalliimpaa.
Peruskorjaus eli uudistus sisältää usein:
vaunun korin entisöinnin
sähköisten linjakilpien asennuksen
ääni-informaatiojärjestelmän
uusien ajomoottoreiden asennuksen
tyristoreilla toteutetun tehonsäädön
matkustamon kunnostuksen (riippuen kaupungista ja liikennöitsijästä)
virroittimen vaihdon (riippuen liikennöitsijästä)
Laajemmassa peruskorjauksessa lisätään matalalattiainen väliosa (esim. Tatra K3R-NT).
Aiheesta muualla

Wikimedia Commonsissa on kuvia tai muita tiedostoja aiheesta .
Tatra-Strassenbahnen (saksaksi)
Volgograd metrotram: T3 showroomTatra T3 -mallin 3D-verkkomaailma (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tatra T3
| n k Tatran raitiovaunut |
| --- | --- |
Standardi (T):  T1  T2  T3 (T3R  T3RF)  T4  T5 (T5A5  T5B6  T5C5)  T6 (T6A2  T6A5  T6B5  T6C5)  T7 (T7B5) 
Nivel (KT, RT):  K1  K2  KT4  K5  KT8D5 (KT8D5N)  RT6 (RT6N1  RT6S)  RT8D5 
Perävaunut (B):  B3  B4  B6A2 
Käännös suomeksi
Tokion luonnontieteiden yliopisto

| Tokion luonnontieteiden yliopisto> 東京理科大学, Tōkyō Rika daigaku |
| --- | --- |
  

Perustettu:  1881
Tyyppi:  Yksityinen yliopisto (jap. 私立大学, Shiritsu daigaku)
Sijainti:  Tokio,  Japani
Kampus:  Kagurazaka Katsushika Noda Oshamambe
Sivusto:  http://www.tus.ac.jp/
Tokion luonnontieteiden yliopisto (jap. 東京理科大学, Tōkyō rika daigaku), epävirallisesti tunnettu nimillä Rikadai (理科大) tai yksinkertaisesti Ridai (理大), on yksityinen tutkimusyliopisto, joka sijaitsee Shinjukussa, Tokiossa, Japanissa.
Historia

Tokion luonnontieteiden yliopisto perustettiin vuonna 1881 nimellä Tokion fysiikan akatemia, ja sen perustivat 21 Tokion yliopisto luonnontieteiden tiedekunnan fysiikan laitoksen valmistunutta opiskelijaa. Vuonna 1883 se nimettiin uudelleen Tokion tiedekorkeakouluksi, ja vuonna 1949 se saavutti yliopistostatuksen ja sai nimekseen Tokion luonnontieteiden yliopisto.
Japanilaisen kirjailijan Sōseki Natsume romaanin Botchan päähenkilö on valmistunut Tokion luonnontieteiden yliopisto.
Vuoteen 2016 mennessä Tokion luonnontieteiden yliopisto on ainoa yksityinen yliopisto Japanissa, joka on tuottanut Nobelin palkinnon voittajan, ja ainoa yksityinen yliopisto Aasiassa, joka on tuottanut Nobelin palkinnon voittajia luonnontieteiden alalla.
Kampukset

Tokion luonnontieteiden yliopisto pääkampus sijaitsee Shinjuku Kagurazaka-alueella. Lähin juna-asema on Iidabashin asema.
Pääkampuksen lisäksi Shinjukussa yliopistolla on muita kampuksia eri puolilla maata:
Kagurazaka (pääkampus): Shinjuku, Tokio
Fujimin koulurakennus: Chiyoda-ku, Tokio
Katsushikan kampus: Katsushika-ku, Tokio
Nodan kampus: Noda, Chiba
Oshamamben kampus: Oshamambe, Hokkaidō
Tunnettuja yliopistossa opiskelleita ja opettaneita

Kotaro Honda, entinen rehtori, nimitettiin ehdokkaaksi vuoden 1932 Nobelin fysiikanpalkinto saajaksi..
Akira Fujishima, entinen johtaja, valokatalyytin löytäjä.
Satoshi Ōmura, entinen oppilas, vuoden 2015 Nobelin fysiologian tai lääketieteen palkinto voittaja.
Terumi Tanaka, Nihon Hidankyō -järjestön edustaja, vuoden 2024 Nobelin rauhanpalkinto voittaja.
Aiheesta muualla

Kuvia tai muita tiedostoja aiheesta Tokion luonnontieteiden yliopisto Wikimedia Commonsissa
Luhtavilla

| Luhtavilla |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Suovillat Eriophorum
Laji::  angustifolium
Kaksiosainen nimi
 Eriophorum angustifolium  Honck. 
Alalajit
 E. angustifolium subsp. angustifolium  E. angustifolium subsp. scabriusculum  E. angustifolium subsp. subarcticum 
Katso myös
   Luhtavilla Wikispeciesissä   Luhtavilla Commonsissa 
Infobox OKNimi-testi OKIUCN-testi OK: 
Luhtavilla (Eriophorum angustifolium) on soilla kasvava monivuotinen, tuulipölytteinen sarakasveihin kuuluva kasvi, jonka tähkät muuttuvat kuihduttuaan villaviksi tupsuiksi.
Ulkonäkö ja koko

Luhtavilla kasvaa 40–60 cm korkeaksi. Varsi alaosasta liereä, täyteinen ja jäykkä, noin 1,5 mm paksu. Juurakko rönsylevä, löyhästi mätästävä ja laajoja kasvustoja muodostava. Tyvitupet ovat ruskeat tai mustat, useimmiten selvästi punertavat. Lehdet ovat tummanvihreät, ruodittomat, tupelliset, vartta lyhyemmät, 2–4 mm leveät ja hiukan kourumaiset. Kärkiosasta kolmisärmäiset. Ylin kasvulehti varren puolivälissä tai ylempänä, kukinnon tyvellä on 1–2 tukilehteä.
Kukinnossa on tavallisesti 3–5 tähkää; luhtavillaa kutsutaankin joissakin murteissa monitähkävillaksi. Kukinnon asento on nuokkuva, ja kuihtuneen kukinnon valkeat haituvat ovat 3–5 cm pitkät. Tähkäperät ovat jopa 3 cm pitkät ja sileät. Tähkäsuomut ovat ruskehtavia, kalvolaitaisia ja noin 6 mm pitkiä. Kaksineuvoisessa kukassa heteitä on kolme ja emissä on kolme luottia. Kukissa on karvamaisia kehäsukasia yli kymmenen, sukaset ovat jopa 5 cm pituiset, sileät ja valkoiset. Luhtavilla kukkii kesä-heinäkuussa. Hedelmä on pähkylä, joka on kolmisärmäinen.
Luhtavilla muistuttaa tupasvillaa, mutta tupasvillalla on kukinnossaan vain yksi tähkä.
Levinneisyys

Luhtavillan nimialalajia tavataan koko Euroopassa, alalajia subarcticum Pohjoismaissa, Siperiassa ja Alaskassa, ja kolmatta alalajia scabriusculum Aasian koillisosassa sekä Pohjois-Amerikassa. Suomessa se on yleinen koko maassa.
Kasvupaikka

Luhtavillaa tavataan runsaana erilaisilla kosteilla ja märillä paikoilla, kuten ojissa, nevoilla, avosoiden rimpipinnoilla ja luhtarannoilla, missä kasvualusta pysyy kosteana koko kasvukauden.
Käyttö

Luhtavillan juuria on kokeiltu hätäravintona. Sen haituvat toimivat sytykkeinä. Ainakin Ruotsissa sitä on käytetty myös tyynyjen täytteenä.
Aiheesta muualla

Suomen Lajitietokeskus: Luhtavilla (Eriophorum angustifolium)
Valokki - Nettikasvio: Luhtavilla (Eriophorum angustifolium)
Kasviatlas 2023: Luhtavillan (Eriophorum angustifolium) levinneisyys Suomessa
ITIS: Eriophorum angustifolium (englanniksi)
United States Department of Agriculture (USDA): Eriophorum angustifolium (englanniksi)
Flora of China: Eriophorum angustifolium (englanniksi)
| --- | --- |
Taksonitunnisteet:  Wikidata: Q161783  Wikispecies: Eriophorum angustifolium  BioLib: 42245  BOLD: 257112  CoL: 6GR5N  EoL: 1119459  EPPO: ERVAN  EUNIS: 187550  FNA: 242357811  FoC: 242357811  GBIF: 2730127  GRIN: 456006  iNaturalist: 127215  IPNI: 307335-1  IRMNG: 10452718  ITIS: 40080  IUCN: 167849  MichiganFlora: 1123  NatureServe: 2.141049  NBN: NBNSYS0000002372  NCBI: 100292  Observation.org: 6756  Open Tree of Life: 580889  Plant List: kew-244512  PLANTS: ERAN6  POWO: urn:lsid:ipni.org:names:307335-1  RHS: 86987  Tropicos: 9900355  VASCAN: 5266  WisFlora: 3559  WFO: wfo-0000414886  Laji.fi: MX.40258 
Luhtavillan kukinnossa on useita tähkiä.
Keilankannan kanava

Saaristokaupunkia ilmakuvassa. Keilankannan kanava ja sen yli johtava silta kuvan vasemmassa reunassa.
Keilankannan kanava on Kuopiossa sijaitseva avokanava, joka rakennettiin vuosina 2006-2007 Keilankannan kannaksen poikki lyhentämään matkaa Jynkän venesatamasta Kallavedelle. Lopullisesti kanava ja sen yli johtava silta valmistuivat kesällä 2008. Kanava on pituudeltaan 180 metriä. Kanavan leveys on 16 metriä ja sen alikulkukorkeus on 16 metriä.
Kortesalmen kanava

Kortesalmen kanava on Kuopiossa Vaajasalossa Siilinjärvelle johtavalla syväväylällä sijaitseva avokanava. Kanava on pituudeltaan 400 metriä ja sen kautta kulkevien alusten suurin leveys voi olla 12,6 metriä, syväys 4,2 metriä ja mastonkorkeus 24,5 metriä.
First Reformed

| First Reformed |
| --- | --- |

Ohjaaja:  Paul Schrader
Käsikirjoittaja:  Paul Schrader
Tuottaja:   Jack Binder  Greg Clark  Victoria Hill  Gary Hamilton  Deepak Sikka  Christine Vachon  David Hinojosa  Frank Murray 
Säveltäjä:  Lustmord
Kuvaaja:  Alexander Dynan
Leikkaaja:  Benjamin Rodriguez Jr.
Pääosat:   Ethan Hawke  Amanda Seyfried  Cedric Kyles 
Valmistustiedot
Valmistusmaa:  Yhdysvallat
Tuotantoyhtiö:   Killer Films  Omeira Studio Partners  Fibonacci Films  Arclight Films  Big Indie Productions 
Levittäjä:  A24
Ensi-ilta:   2017-8-3131. elokuuta 2017 (Venetsia)  2018-5-1818. toukokuuta 2018 (Yhdysvallat)  
Kesto:  113 minuuttia
Alkuperäiskieli:  englanti
Budjetti:  3,5 miljoonaa dollaria
Tuotto:  4 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
First Reformed on vuonna 2017 ensi-iltansa saanut draamaelokuva, jonka on ohjannut ja käsikirjoittanut Paul Schrader. Sen pääosia näyttelevät Ethan Hawke, Amanda Seyfried ja Cedric Kyles.
First Reformed sai ensi-iltansa Venetsian elokuvajuhlilla 31. lokakuuta 2017. Paul Schrader sai elokuvasta parhaan alkuperäiskäsikirjoituksen Oscar-ehdokkuuden.
Näyttelijät

| 0 | 1 | 2 |
| --- | --- | --- |
|  Ethan Hawke  | … |  pastori Ernst Toller   |
|  Amanda Seyfried  | … |  Mary Mensana   |
|  Cedric Kyles  | … |  pastori Joel Jeffers   |
|  Victoria Hill  | … |  Esther   |
|  Philip Ettinger  | … |  Michael Mensana   |
|  Michael Gaston  | … |  Edward Balq   |
|  Bill Hoag  | … |  John Elder   |
Aiheesta muualla

Viralliset kotisivut (englanniksi)
First Reformed Internet Movie Databasessa (englanniksi)
Summan kanava

Summan kanava on veneliikenteen avokanava Pohjois-Savossa, Kuopion ja Tuusniemen rajalla Summan kylässä. Se rakennettiin vuosina 2001–2002.
Kanava sijaitsee Suvasveden ja Muurasveden yhdistävällä väylällä ja kulkee Summankannaksen poikki.
Kanava on kaksiosainen: osien välissä on 100 metriä leveä ja 400 metriä pitkä Summanlampi. Kanavan yläosan pituus on noin 170 metriä ja alaosan noin 80 metriä. Leveys on noin 10 metriä, syvyys 1,2 metriä ja alikulkukorkeus 3,5 metriä.
Aniventure

Aniventure on brittiläinen sisällöntuotanto- ja immateriaalioikeusyritys, jonka kotipaikka on Lontoo ja joka perustettiin vuonna 2013 tuottamaan perhekeskeisiä animaatioita.
Aniventure tekee yhteistyötä tuotantokumppaneiden kanssa viedäkseen elokuvakonsepteja pitch-kehityksestä loppuun asti.  Sillä on ensisilmäyspalvelusopimusselvennä visuaalisten tehossteiden ja animaatiopalvelustudion Cinesite kanssa.
Elokuvat

| Vuosi | Elokuvan nimi | Ohjaus | Käsikirjoittaja | Tuottaja | Säveltäjä | Studio | Animaatiopalvelu |
| --- | --- | --- | --- | --- | --- | --- | --- |
| 2022 | Riverdance – Virtauksen voima | Dave Rosenbaum Eamonn Butler | Dave Rosenbaum Tyler Werrin | Moya Doherty Joel MacDonald Adam Nagle Peter Nagle | Bill Whelan | River Productions | Cinesite |
| 2022 | Vimmaiset tassut | Rob Minkoff Mark Koetsier Chris Bailey | Ed Stone Nate Hopper Mel Brooks Norman Steinberg Andrew Bergman Richard Pryor Alan Uger | Rob Minkoff Guy Collins Yair Landau Adam Nagle Peter Nagle Susan Purcell | Bear McCreary | Flying Tigers Entertainment Align GFM Animation HB Wink Animation | Cinesite |
| 2024 | Hitpig | Cinzia Angelini David Feiss | Berkeley Breathed Dave Rosenbaum Tyler Werrin | Dave Rosenbaum Adam Nagle | Isabella Summers |  | Cinesite |
Anonymous (elokuva)

| Anonymous |
| --- | --- |

Ohjaaja:  Roland Emmerich
Käsikirjoittaja:  John Orloff
Tuottaja:   Roland Emmerich  Larry Franco  Robert Leger 
Säveltäjä:   Harald Kloser  Thomas Wander 
Kuvaaja:  Anna Foerster
Leikkaaja:  Peter R. Adam
Pääosat:   Rhys Ifans  Vanessa Redgrave  Joely Richardson  David Thewlis  Xavier Samuel  Derek Jacobi 
Valmistustiedot
Valmistusmaa:   Saksa  Yhdysvallat 
Tuotantoyhtiö:   Columbia Pictures  Centropolis Entertainment 
Levittäjä:  Sony Pictures Releasing
Ensi-ilta:   2011-9-1111. syyskuuta 2011 (Toronto)  2011-10-2828. lokakuuta 2011 (Yhdysvallat)  2011-11-1010. marraskuuta 2011 (Saksa)  
Kesto:  130 minuuttia
Alkuperäiskieli:  englanti
Budjetti:  30 miljoonaa dollaria
Tuotto:  15,4 miljoonaa dollaria
Aiheesta muualla
Virallinen sivusto
IMDb
Elonet
AllMovie
   
Anonymous (suomeksi myös Anonymous – tuntematon) on vuonna 2011 ensi-iltansa saanut Roland Emmerichin ohjaama jännitysdraamaelokuva, jonka pääosissa ovat Rhys Ifans, Vanessa Redgrave, Joely Richardson, David Thewlis, Xavier Samuel ja Derek Jacobi. Elokuvan juoni perustuu opettaja John Thomas Looneyn vuonna 1920 esittämään teoriaan, jonka mukaan Oxfordin 17. jaarli Edward de Vere olisi todellisuudessa kirjoittanut William Shakespearen näytelmät.
Anonymous julkaistiin maailmanlaajuisesti elokuvateattereissa syksyllä 2011. Elokuva oli ilmestyessään taloudellinen floppi ja sai vaihtelevan vastaanoton niin kriitikoilta kuin yleisöltäkin. Lisy Christl oli ehdolla parhaan puvustuksen Oscar-palkinnon saajaksi vuoden 2012 gaalassa.
Juoni

Elokuva sijoittuu Englannin kuningatar Elisabetin valtakauden lopulle. Oxfordin jaarli Edward de Vere on erinomainen kirjailija, jonka on asemansa takia kirjoitettava salassa. Nuori näyttelijä William Shakespeare saa sen sijaan kunnian hänen työstään.
Näyttelijät

| 0 | 1 | 2 |
| --- | --- | --- |
|  Rhys Ifans  | … |  Edward de Vere, Oxfordin jaarli   |
|  Vanessa Redgrave  | … |  kuningatar Elisabet I   |
|  Joely Richardson  | … |  kuningatar Elisabet I nuorena   |
|  David Thewlis  | … |  William Cecil, Burghleyn paroni   |
|  Xavier Samuel  | … |  Henry Wriothesley, Southamptonin jaarli   |
|  Sebastian Armesto  | … |  Ben Jonson   |
|  Rafe Spall  | … |  William Shakespeare   |
|  Edward Hogg  | … |  Robert Cecil, Salisburyn jaarli   |
|  Jamie Campbell Bower  | … |  Edward de Vere, Oxfordin jaarli nuorena   |
|  Sebastian Reid  | … |  Robert Devereux, Essexin jaarli   |
|  Trystan Gravelle  | … |  Christopher ”Kit” Marlowe   |
|  Helen Baxendale  | … |  Anne de Vere   |
|  Mark Rylance  | … |  Henry Condell   |
|  Derek Jacobi  | … |  kertoja   |
Tuotanto

Alun perin Roland Emmerich oli suunnitellut kuvaavansa aiemmin työnimellä Soul of the Age kulkeneen elokuvan Saksassa vuonna 2005. Kuvaukset saatiin lopulta aloitettua vuonna 2010, jolloin elokuva kuvattiin kokonaan Babelsbergin elokuvastudioilla lähellä Berliiniä. Elokuvan tuotannon aikana studion suurin haaste oli sekä The Rose- että Globe-teatterin rekonstruktio, jonka rakentamiseen kului 12 viikkoa.
Ensi-ilta ja vastaanotto

Anonymous sai ensi-iltansa Toronton elokuvajuhlilla 11. syyskuuta 2011. Elokuva julkaistiin elokuvateattereissa Yhdysvalloissa 28. lokakuuta 2011 ja Saksassa 10. marraskuuta 2011. Se tuotti maailmanlaajuisesti noin 15,4 miljoonan dollarin lipputulot.
Anonymous on saanut sekä kriitikoilta että katsojilta lähinnä vaihtelevia arvioita. Rotten Tomatoes -sivuston mukaan 47 prosenttia kriitikoista on antanut elokuvalle myönteisen arvosanan 5,5/10 keskiarvolla. Keräys perustuu 174 arviointiin, joista 81 on ”tuoreita” ja 93 ”mätiä”. Yli 10 000 käyttäjästä 53 prosenttia on antanut elokuvalle myönteisen arvosanan 3,3/5 keskiarvolla. Metacritic-sivuston mukaan 43 arvostelun perusteella elokuva on saanut 50 pistettä sadasta mahdollisesta. Metacriticin 77 käyttäjää on antanut elokuvalle keskiarvon 6/10.
Aiheesta muualla

Anonymous Internet Movie Databasessa (englanniksi)
Pirttiselän rautatieasema

Pirttiselän rautatieasema (lyh. Prt tai Psä) on lakkautettu rautatieliikennepaikka Suonenjoella rataosalla Kouvola–Iisalmi. Se avattiin 5. marraskuuta 1901 harvaanasutulle alueelle Suonenjoen aseman alaisena laiturivaihteena. Miehitys lopetettiin 1. heinäkuuta 1963. Vuonna 1969 valmistuneen radanoikaisun takia liikennepaikkaa siirrettiin muutama sata metriä, ja samalla tavaraliikenne lakkautettiin ja sivuraide jäi pois käytöstä. Henkilöliikenne lakkautettiin 3. kesäkuuta 1984 ja koko liikennepaikka 2. kesäkuuta 1985. Pirttiselän laiturirakennus on purettu.